Page:Tales of my landlord (Volume 3).djvu/22

 "It would be very strange if you did," answered Morton, with suppressed emotion.

"And what I like warst o' a'," continued poor Cuddie, "is thae ranting red-coats coming amang the lassies and taking awa' our joes. I had a sair heart o' my ain when I passed the Mains down at Tillietudlem this morning about parritch-time, and saw the reek coming out at my ain lum-head, and kenn'd there was some ither body than my auld mither sitting by the ingle-side. But I think my heart was e'en sairer when I saw that hellicat trooper, Tam Halliday, kissing Jenny Dennison afore my face. I wonder women can hae the impudence to do sic things; but they are a' for the red-coats. Whiles I hae thought o' being a trooper mysel, when I thought naething else wad gae doun wi' Jenny—and yet I'll no blame her ower muckle neither, for maybe it was a' for my sake that she loot Tam touzle her tap-knots that gate."